ທ່ານມູບາຣັກແລະລູກຊາຍ ຖືກສອບປາກຄໍາໃນເອຈິບ
ທາງການເອຈິບ ຄຸມຂັງທ່ານມູບາຣັກ ພ້ອມທັງພວກລູກຊາຍ ເພື່ອສອບປາກຄໍາ.
ທາງການເອຈິບໄດ້ຄຸມຂັງອະດີດປະທານາທິບໍດີ ໂຮສນີ ມູບາຣັກເປັນເວລາ15 ມື້ອັນເປັນພາກສ່ວນນຶ່ງຂອງການ ສືບສວນສອບສວນໃນຂໍ້ຫາຖານທໍາການສໍ້ລາດບັງຫລວງນັ້ນ ພວກໄອຍະການປະກາດເລື້ອງນີ້ໃຫ້ຮູ້ໃນວັນພຸດມື້ນີ້ ໃນ ເວລາບໍ່ດົນຫລັງຈາກທ່ານມູບາຣັກເຂົ້າໂຮງໝໍຍ້ອນບັນ ຫາຫົວໃຈ ໃນຂະນະທີ່ທ່ານຖືກສອບປາກຄໍາໂດຍພວກ ເຈົ້າໜ້າທີ່ຢູ່ເມືອງ Sham el-Sheikh ສະຖານທີ່ຕາກ ອາກາດແຄມທະເລແດງ ສື່ມວນຊົນເອຈິບແຈ້ງໃຫ້ຊາບ ວ່າ ພວກລູກຊາຍຂອງທ່ານຄື ທ້າວ Alaa ແລະທ້າວ Gamal ກໍກໍາລັງຖືກສອບປາກຄໍາແລະຄຸມຂັງໄວ້ 15 ມື້ ເຊ່ນກັນ ພວກສະມາຊິກຄອບຄົວທ່ານມູບາຣັກ ພ້ອມທັງພວກເຈົ້າ ໜ້າທີ່ຂັ້ນສູງຫລາຍທ່ານຖືກກ່າວຫາວ່າ ທໍາການສໍ້ໂກງ ເງິນລັດຖະບານແລະໃຊ້ອໍານາດເກີນຂອບເຂດໃນການໃຊ້ ກໍາລັງທະຫານປາບປາມພວກປະທ້ວງໃນລະຫວ່າງການເດີນ ຂະບວນຕໍ່ຕ້ານລັດຖະບານໃນຕົ້ນປີນີ້ ປະທານາທິບໍດີມູບາຣັກທີ່ຖຶກປົດອອກຈາກຕໍາແໜ່ງໄດ້ກ່າວມາວ່າ ຂໍ້ກ່າວຫາຕ່າງໆຕໍ່ທ່ານນັ້ນແມ່ນບໍ່ມີມູນຄວາມຈິງ ແລະວ່າ ທ່ານມີສິດປ້ອງກັນຊື່ສຽງ ແລະຄອບຄົວຂອງທ່ານ ຖ້ອຍຖະແຫລງຂອງທ່ານໄດ້ນໍາມາອອກອາກາດໃນຊ່ອງຂ່າວ Al Arabiya ໃນວັນອາທິດຜ່ານມານີ້ ຖ້ອຍຖະແຫລງເຫລົ່ານີ້ນັບວ່າເປັນຄຳເຫັນທີ່ເປີດເຜີຍຄັ້ງທໍາອິດນັບແຕ່ໄດ້ມີການປະທ້ວງຂອງປະຊາຊົນຄັ້ງໃຫຍ່ທີ່ໄດ້ບັງຄັບໃຫ້ທ່ານລາອອກຈາກຕໍາແໜ່ງໄປໃນເດືອນກຸມພາຜ່ານມາ